"የባለቤቴን አስክሬን ሳልቀብር እኔም በኮሮናቫይረስ መያዜ ተነገረኝ " - የሦስት ልጆች እናት ወ/ሮ አበራሽ ኦሮሞ
 በሌላ በኩል በዩናይትድ ስቴትስ የኢትዮጵያ አምባሳደር ፍፁም አረጋ በበኩላቸው በአሜሪካ የሚገኙ ኢትዮጵያውያን እና ትውልደ ኢትዮጵያ ፤በሕክምና አገልግሎት መስጫ ቦታ ላይኢትዮጵያውያ በዛ ብለው ስለሚገኙ፣ አረጋውያንንበመንከባከቢያ ቦታ እንዲሁም አስፈላጊ በሚባሉት ያልተቋረጡ አገልግሎት መስጫ ዘርፍ ውስጥ የሚሰሩ በመሆናቸው በወረርሽኙ ሰለባዎች ከሆኑት ውስጥ ይገኛሉ ብለዋል። ቁጥሩ ሲመዘገብም አብዛኞቹ አፍሪካን አሜሪካን በሚል የተመዘገቡ ቢሆንም በየቦታው የሚገኙ የኢትዮጵያውያን ማኅበረሰብ ፣እድርናየመሳሰሉት የተለያዩ አደረጃጀቶችን ተጠቅሞ ኢምባሲው ባገኘው መረጃ እስካሁን 100 ኢትዮጵያውያን እና ትውልደ -ኢትዮጵያ ህይወታቸው ማለፉ ይህንንም መስማት እጅግ ከባድ ሐዘን መሆኑን ተናግረዋል። በዩናይትድ ስቴትስ የሚገኙ ኢትዮጵያውያንና - ትውልደ ኢትዮጵያ ሁሌም ሐሳባቸው አገራቸው በመሆኑ በገንዘብ፣ በቁሳቁስና በባለሞያ ምክረሐሳብ በከፍተኛ ሁኔታ አገራቸውን እያገዙ መሆኑን ከአሜሪካ ድምፅ ጋር በስካይፕ ባደረጉት ቃለ ምልልስ ተናግረዋል። (ዝርዝሩን ከተያያዘው የድምፅ ፋይል ያዳምጡ) 